open-index/open-wikipedia-markdown huggingface dataset:
Jelsa kirke

**Jelsa kirke** (Jelsa kyrkje) er en langkirke fra 1647 i Suldal kommune, Rogaland fylke.

Byggverket er i tre og har 150 plasser.

## Historie

Helt siden vikingtiden har Jelsa vært et samlingssted for religiøse offer. På stedet der kirken står i dag, har det tidligere stått en liten stavkirke som er nevnt i kilder så tidlig som 1286. Det finnes også tegn på at dette kan ha vært stedet for et gudehov i vikingtiden. Etter hvert som befolkningen økte, ble stavkirken altfor liten. Da den nye kirken skulle bygges, ble den bygget utenpå den første. Denne kirken stod ferdig i 1647 og var rikt utsmykket med utskjæringer på benkefrontene, prekestol med apostelmaleri malt av Gottfried Hendtzschel og et tak som viste en himmelhvelv med millioner av stjerner. Jelsakirken var et praktverk, men i 1850 skulle kirken gjøres mer moderne. Den fikk liggende kledning og ble malt hvit både utvendig og innvendig. Himmelkvelven og andre takmaleri ble malt over og benkene ble byttet ut med noen enklere, men kirken fikk også nytt galleri og døpefont. Etter mange år savnet folk den flotte kirken sin slik den hadde vært tidligere, og i 1950 ble den restaurert tilbake til det opprinnelige.

## Referanser


## Litteratur
* 

## Eksterne lenker
* 
*
Dumeng Giovanoli

**Dumeng Giovanoli** (født 23. januar 1941 i Sils im Engadin) er en tidligere sveitsisk alpinist.

Giovanoli oppnådde sine beste resultater på slutten av 1960-årene. Han vant sin første seier i verdenscupen 14. januar 1968 i slalåm i Wengen. En uke senere, under slalåmrennet i Kitzbühel, gikk han igjen til topps. Han gikk til topps i slalåmcupen sammenlagt denne sesongen, og ble regnet blant favorittene til å ta slalåmgullet under OL 1968 i Grenoble. Her havnet han imidlertid utenfor seierspallen, med fjerdeplass i slalåm og sjuende i storslalåm. Han kom på andreplass i kombinasjonsøvelsen, som imidlertid bare talte som VM-øvelse.

På slutten av karrieren tok han en bronsemedalje i storslalåm under VM 1970 i Val Gardena.

## Verdenscupseire

## Referanser


## Eksterne lenker
*
Gullinghuset

**Gullinghuset** (iblant kalt **Gullingen fjellkirke** eller **Mosvatnet fjellkirke**) er et flerbrukshus ved Mosvatnet i Suldal kommune (Rogaland fylke) som også brukes til gudstjenester noen få ganger i året. Huset, som er eid av Suldal kommune, ble oppført i 1967, og lokalet ble vigslet av prost Arne Øystese den 6. april 1997.  Det har ikke et eget gudstjenesterom; gudstjenestene holdes i fellesrom som også brukes til andre formål. Det har plass til ca. 80 personer. Gudstjenesteutstyret (bl.a. kors til altertavle) oppbevares i skap når det ikke er i bruk.

## Referanser




## Eksterne lenker
* Gullingen turistsenter
Walter Tresch

**Walter Tresch** (født 4. april 1948 i Bristen) er en tidligere sveitsisk alpinist.

Han kom på andreplass i kombinasjonsøvelsen under OL 1972 i Sapporo. Denne øvelsen var imidlertid ikke del av det offisielle olympiske øvelsesprogrammet, og talte bare som VM-øvelse.

Han vant fire renn i verdenscupen, og oppnådde sin beste sammenlagtplassering sesongen 1975/76, da han ble nummer fem.

## Verdenscupseire

## Referanser


## Eksterne lenker
*
Annette Obrestad

**Annette Obrestad** (født 1988) er en norsk pokerspiller fra Sandnes, kjent som «Annette_15» i pokerverdenen. Hun var lenge rangert som den beste turneringsspilleren på nettet av nettstedet PocketFives.com.

I 2007 ble Obrestad den yngste vinner av et World Series of Poker-armbånd, og første kvinnelige vinner av en hovedøvelse.

En av de mest bemerkelsesverdige tingen hun gjorde var vinne en 180-personers sit-and-go turnering på pokerstars uten å se på kortene.

## Referanser


## Eksterne lenker
* 
* 
* 
*  Norway’s 18-Year-Old Annette Obrestad Stuns Poker World With £1 Million 
*  Norsk 18-åring vant 11 millioner poker-kroner
*  Nettavisen – Annette (18) best i verden
Urban Tunélls Klezmerband

**Urban Tunélls Klezmerband** (etablert 2001 i Trondheim) er en norsk musikkgruppe (klezmer med jazz-tilsnitt) bestående av initiativtaker Tor-Petter Aanes på piano og vokal, Morten Michelsen klarinett, Jovan Pavlovic trekkspill/kaval og Sondre Meisfjord bass.

Den var opprinnelig (2001) trioen **urban tunnels klezmerensemble** med Aanes og Michelsen, samt Ole Morten Vågan bass. Gruppen ga ut *Naked nigun* (Etnisk musikklubb, 2005) og *Zemer atik* (UpNorth Discs, 2006), med bidrag fra Stig Rennestraum trommer og Ensemble Nord (med Ingrid Marie Willassen, Tørris Koløen Bakke og Eero Voitk/Sigrun Eng) på strykeinstrumenter. De gjestet Oslo Jazzfestival 2006 med den ungarske cimbalom-spilleren László Rácz.

## Diskografi
**[[Naked Nigun]]* (2005)
**[[Zemer atik]]* (2006)
**Upnorth Balkan Beats – the Kohib Remixes* (4 spor, EP på Upnorth Discs, 2007)

## Referanser


## Eksterne lenker
* urbanklezmer.com
* myspace.com/urbanklezmer
Fabienne Serrat

**Fabienne Serrat** (født 5. juli 1956 i Le Bourg-d'Oisans) er en tidligere fransk alpinist. Hun tilhørte verdenseliten i 1970-årene og begynnelsen av 80-årene.

Karrierens første høydepunkt kom i VM 1974 i St. Moritz, der hun tok gull i både storslalåm og kombinasjonsøvelsen. Fire år senere, i VM 1978 i Garmisch-Partenkirchen, tok hun sølv i kombinasjonen.

I verdenscupen vant hun tre renn i løpet av karrieren, og oppnådde hele 16 andreplasser og 17 tredjeplasser.

Hun la opp i 1984. Hun er gift med den sveitsiske alpinisten Peter Lüscher, som vant verdenscupen sammenlagt i sesongen 1978/79.

## Verdenscupseire

## Referanser


## Eksterne lenker
*
Sand kirke (Suldal)

**Sand kirke** (Sand kyrkje) er en langkirke fra 1852 på Sand i Suldal kommune, Rogaland fylke.

Byggverket er i tre og tømmer og har 450 plasser. Kirken er oppført etter typetegninger av 
Hans Ditlev Franciscus von Linstow.

## Historikk
Eldste omtale av en kirke på Sand er i 1295 *(Sanskirkiu)*. Dette var i forbindelse med en konflikt mellom Bård prest på Sand og suldølene om fisket ved Faxstad, og der abbeden på Munkeliv kloster i Bergen tildømte Sand kirke retten langs kirkelandet så langt ut i elva som lovboka tillot. Sognet nevnes noen få år tidligere, i 1283. Faxstad er en «tapt» gård, og biskopen i Stavanger hadde i 1283 gitt denne til kannikenes bordhold mot at de høytidet årsdagen for hans død. Dette skulle skje ved at de ofret 12 mark gangbar mynt på alteret samt ga tilsvarende til de fattige.

Middelalderkirken på Sand var trolig en stavkirke. Denne er blitt avløst av en liten langkirke i tømmer. Byggetidspunkt for tømmerkirken er ukjent, men trolig skjedde det rundt 1600. Den sto oppe på haugen der kirkegården nå ligger, i den vestnordvestre delen. Tømmerkirken ble revet i 1852, og nåværende kirke ble reist omkring 50 m ned/vestsørvest for gamlekirken på  Lagarhus samme år. Rundt 1620 lå Sand som anneks til hovedkirken på Jelsa, noe den trolig hadde gjort siden midten eller slutten av 1300-tallet, i og med at det ikke nevnes prest ved Sand kirke etter 1311. 

## Referanser


## Litteratur
* 

## Eksterne lenker
* 
*
Maurice Gibb

**Maurice Ernest Gibb** (født 22. desember 1949, død 12. januar 2003) var musiker, vokalist og låtskriver. Han ble født i Douglas på Man av engelske foreldre. Maurice var 35 minutter yngre enn tvillingbroren Robin Gibb. Han er best kjent som medlem av the Bee Gees, sammen med brødrene Robin og Barry. Trioen startet i Australia, men deres største suksess kom da de flyttet tilbake til England i 1967, der de hadde bodd i mange år som barn og ungdommer.

## Liv og arbeid
Gibb-brødrene ble født på Isle of Man, flyttet i 1955 til Manchester i England, siden til Australia der de bodde fra 1958 til 1967 da de flyttet til London. The Bee Gees platedebuterte med en singel i Australia i 1963. Mens Barry og Robin var hovedvokalister i bandet, koret Maurice og spilte tangentinstrumenter og bass. Alle brødrene skrev sanger. Da Maurice døde i 2003, fortsatte Robin som soloartist til han selv døde av kreft i 2012. 

Gibb var kommandør av Order of the British Empire.

### Tidlige år

Gibb vokste opp med familien sin i Chorlton-cum-Hardy i Manchester i England. I 1958 flyttet familien til Brisbane i Australia fordi foreldrene ville gi guttene et nytt miljø – de var på dette tidspunktet i ferd med å bli kriminelle. Familien bosatte seg i Cribb Island, en av de fattigste strøkene i byen. Området ble senere jevnet med jorden for å gi plass til Brisbane lufthavn.

### Død
Om ettermiddagen 8. januar 2003 falt Gibb om med magesmerter og ble ført til Mount Sinai Medical Center i Miami. Der ble det fastslått at han hadde en blokkering i tarmen, og deler av magesekken og 80 prosent av tynntarmen ble operert vekk. Lørdag 11. januar falt han i koma og døde natt til søndag.

## Referanser


## Eksterne lenker
* 
* 
*
Suldal kirke

**Suldal kirke** (Suldal kyrkje) er en langkirke fra 1852 i Suldalsosen i Suldal kommune, Rogaland fylke.

Byggverket er i tre og tømmer og har 420 plasser. Den er oppført etter typetegninger av 
Hans Ditlev Franciscus von Linstow.

Den nåværende kirken ble bygget for å erstatte en kirke fra 1640 som var blitt for liten. Den første kirken her ble trolig bygget på 1000-tallet.

## Altertavlen
Altertavlen i Suldal kirke er 2,6 m høy og 2,85 m bred. Den er laget av kunsthåndverkeren Christen Snekker og er i to etasjer. Fire store søyler rammer inn tre bilder i hver etasje. I tillegg er det sidefløyer med englehoder i første etasje og kristusmonogram IHS i andre etasje. Det store sentrale billedfeltet har et sentralt apokalyptisk motiv som skildrer Jesu gjenkomst til dom og frelse. Det mindre sentrale billedfeltet i andre etasje har et treenighetsmotiv. I sidefeltene er de fire evangelister avbildet med attributter og tekst. Man regner med at kunstneren som har malt tavlen er Daniel Reimers, som også har malt flere andre altertavler i Rogaland.

## Referanser


## Litteratur
* 
* 
* Olava Øverland: *Suldal kirke* i serien *Våre altertavler* Familien 23/97

## Eksterne lenker
* 
* Kirkesøk
Bryne kirke

**Bryne kirke** (**Bryne kyrkje**) er en arbeidskirke fra 1979 som ligger i Time kommune i Rogaland. Kirken er konstruert i en rektangulær form, har et åpent klokketårn og er tegnet av Peer Stokholm. Det er to klokker fra Olsen Nauen Klokkestøperi i tårnet. Byggverket er i murstein og har 450 plasser.

Altertavlen er av Per Odd Aarrestad og har tittelen «Guds kjærlighet». Både prekestolen og døpefonten er i tre fra 1979 og tegnet av arkitekten. Aarrestad har også stått bak et prosjekt med å lage glassvinduer til kirken.

Kirken har et orgel fra det danske orgelbyggerfirmaet P. Bruhn & Søn.

## Referanser


## Litteratur
* 

## Eksterne lenker
* Om Bryne kyrkje (Brynekyrkja.no)
* Kirkesøk
* Glaskunst - Eit byutviklingsprosjekt
Time kirke

**Time kyrkje** er en kirke i Time i Rogaland fra 1859.

Byggverket er konstruert i tre i en rektangulær form og har 700 plasser.

## Referanser


## Eksterne lenker
* 
* 
* Lisabet Risa: På kyrkjeveg. Time kyrkje 1859-2009. Time sokneråd og Time kyrkjelege fellesråd, 2009.
Gamle Voss kino

**Voss Kino** ble bygget i 1957. Bygget, Uttrågata 9, står i original stand og har ikke gått gjennom noen form for ombygging. Innvendig er det skiftet stoler en gang, i 1982. Ny digital lyd kom på plass i 1999 og ny kinomaskin og lerret kom på plass i mars 2004.

Salen er svak amfi med 454 seter som er kombinert kino/teater/konsertscene. 

5. januar 2011 ble kinoen flyttet til Voss kulturhus, Evangervegen 6, bygget brukes siden som konsert- og kulturlokale. 
 
## Kinoteknikk
;Kinomaskin:
* Ernemann 15

;Lerret:
* Bredde: 11m (Cinemascope)
* Høgde: 4.35m

;Lydsystem:
* CP650 med EX og CX300 delefilter
* 4.stk QSC DCA 1644 forsterkarar
* 2.stk QSC DCA 3422 forsterkarar
* 3.stk EAW 3-veis fronthøgtalar THX
* 2.stk EAW 2*18 djupbasshøgtalar THX
* 16.stk EAW surroundhøgtalar THX
* Dolby Digital lyd
* DTS-lyd

## Referanser


## Eksterne lenker
* Voss Kino
Undheim kirke

**Undheim kirke** (**Undheimkyrkja**, oppr. **Undheim kapell**) er en kirke i Time kommune (Rogaland fylke) som ble vigslet 9. desember 2001. Den avløste et kapell fra 1921 som brant ned 10. juli 1998. Byggverket fra 1921 var i tre og hadde 260 plasser.

Den nye kirken ble flyttet noe lenger nord samtidig som det ble lagt i nord/sør retning med inngang fra sør. Den er tegnet av Signatur Arkitekter (senere fusjonert inn i Link Arkitektur) og har 300 sitteplasser samt 40 på galleriet. Kirken har foreløpig et elektronisk orgel. Taket ble tekket om i 2018.

## Referanser


## Litteratur
* 

## Eksterne lenker
* 
* Kirkens nettsted
The Fabulous Poodles

**The Fabulous Poodles** var et britisk new wave-band stiftet i 1975. Kjent for snåle sceneopptredener som eksploderende ukuleler såvel som sanger som *Bionic Man*. Sangen handler om en mann som blir hardt skadet i en bilulykke og får operert inn mekaniske deler. I førstningen er han glad for sin nye kropp, men finner fort ut at han er en "man made freak". 

## Historie

The Fabulous Poodles startet som bare the Poodles før de la til "Fabulous", etter et påfunn av Frank Zappa. Bandet besto av Tony De Meur på vokal og gitar, Richie Robertson på bass og vokal, Bobby Valentino på fiolin og vokal, og Bryn Burrows på trommer. Tony De Meur skrev alle låtene, enkelte ganger i samarbeid med John Parsons. 

The Fabulous Poodles var influert av the Who og the Kinks, men lagde "parodier" på både Buddy Holly (You Wouldn`t Listen) og Roy Orbison.
 
Pudlene utga tre offisielle album på Pye mellom 1977 og 1979. Den ble produsert av the Who's legendariske bassist John Entwistle, som også deltok som musiker på enkelte av låtene.  

Den andre platen, *Unsuitable* inneholdt deres to beste låter, *Mirror Star* og *Chicago Boxcar (Boston Back)*.  
I 1979 kom deres siste album, *Think Pink*. Tittelen var hele teksten på en av låtene, *Pink City Twist*.  
I 1980 kom den siste singelen, *Stompin' on the Cat*, med to låter på baksiden, *Anna Rexia* og *Don't You Lie To Me*.
Bandet ble oppløst i 1980.

## Diskografi
Album:
* *[[Fabulous Poodles]]* 1977
* *[[Unsuitable]]* 1978
* *[[Mirror Star]]* 1978 (USA, samle)
* *[[Think Pink]]* 1979
* *[[His Master's Choice]]* 1995 (Compact Disc personal best-of compilation)

## Besetning
*Tony De Meur – vokal, gitar, munnspill
*Richie Robertson – bass, gitar, vokal
*Bobby Valentino – fiolin, mandolin, gitar, vokal
*Bryn Burrows – trommer og perkusjon

## Diverse
*På sent 1970-tall turnerte the Fabulous Poodles i USA sammen med The Ramones og Tom Petty and the Heartbreakers.
*The Fabulous Poodles solgte mer i USA i 1979 enn the Clash.
*Vokalisten Tony De Meur opptrer nå under navnet Ronnie Golden.

## Eksterne lenker
* 
* Think Pink: The Fabulous Poodles Fan Page 
* Ronnie Golden
Aksdal kirke

**Aksdal kirke** er en kirke fra 1995 i Tysvær kommune, Rogaland fylke. 
Kirken er tegnet av arkitekt Stein Jarle Helgeland. Byggekostnadene var 21,3 millioner kroner. Kirken har 250 sitteplasser, 450 om en inkluderer menighetssal og kirketorg.

## Kilder
*www.tysvaerkirken.no Fakta Aksdal Kyrkje

## Referanser


## Eksterne lenker
* 
*
Unsuitable

***Unsuitable*** er et musikkalbum av The Fabulous Poodles, utgitt på PYE i 1978.

## Sporliste
# «Mirror Star» (de Meur/Parsons) 
# «Topless GoGo» (de Meur/Parsons) 
# «Chicago Boxcar» (Boston Back) (de Meur/Parsons) 
# «Oh Cheryl» (de Meur/Parsons) 
# «Toy Town People» (de Meur/Parsons) 
# «Convent Girls» (de Meur/Parsons) 
# «'B' Movies» (de Meur/Parsons/Valentino/Burrows/Robertson) 
# «Tit Photographer's Blues» (de Meur/Parsons) 
# «Third Rate Romance» (Smith) 
# «Mugs Game» (de Meur/Parsons/Robertson) 
# «Suicide Bridge» (de Meur/Parsons)

## Om albumet
*Produsert av Muff Winwood.
*NSPH 25. Også på ZCP 25.
*Fab Poos Fan Club: Jane Pawluk, 9 Hillgate Street, London W8

## Eksterne lenker
*
Fabulous Poodles

***Fabulous Poodles*** er et musikkalbum av The Fabulous Poodles, utgitt på PYE i 1977. Tony de Meur er mannen bak tekster og melodier. Her er det spark til samfunnet, parodier og etterlikninger. Melodiøs pop eller postpunk med fiolin som basis.

## Sporliste

# «The Ending» (de Meur/Parsons/Valentino/Robertson/Burrows) 
# «Doctor» (Bentley/Suffolk) 
# «Workshy» (de Meur/Parsons) 
# «Bike Blood» (de Meur/Parsons) 
# «Rum Baba Boogie» (de Meur/Parsons) 
# «When the Summer's Thru» (de Meur) 
# «Rosie Pink» (de Meur/Parsons) 
# «Roll Your Own» (Mel McDaniel) 
# «Pinball Pin Up» (de Meur/Parsons) 
# «Mr. Mike» (de Meur/Parsons/Robertson) 
# «Cherchez la Femme» (de Meur/Parsons)

## Om albumet
*Produsert av John Entwistle.
*NSPL 18530. Også på ZCP 25.
*Fab Poos Fan Club: Jane Pawluk, 9 Hillgate Street, London W8

## Eksterne lenker
Cimbalom

**Cimbalom** er et strengeinstrument, vanlig i folkemusikk fra Ungarn spesielt (først nevnt i år 720), samt andre østeuropeiske land.  Det er opprinnelig kommet fra Kina (*Yang Quin*) Iran (*santur*) og India (*santoor*), og har blitt vanlig blant romafolket, i stedet for *[[kobza]]*.

De små variantene bæres i en snor rundt halsen og legges ved midjen av utøveren, som treffer strengene med to trommestikker, samt demper med jakkeermene.  Den større ungarske konsertcimbalomen (i Romania kjent som *ţambal mare*) ble utviklet av instrumentmakeren József Schunda (1870), og har fire føtter, spenner over fire-fem oktaver, og har dempepedal. «Chernihiv» fra Ukraina (1950) var noe mindre.  

Cimbalom ble brukt i Kodálys *Háry János*, samt av Igor Stravinskij i *Renard*-balletten, av  Henri Dutilleux i hans kammerstykke *Mystère de l'Instant*, og av komponister som 
Pierre Boulez, Peter Eötvös, Zoltán Kodály og György Kurtág.
Det ble brukt i filmen *In the Heat of the Night* (1967), såvel som
for å lydlegge Gollums væremåte i Peter Jacksons film Ringenes herre, to tårn (2002).

Noen kjente utøvere er 
de ungarske Kálmán Balogh, László Rácz og Ernest Bango. Ib Oscar Jørgensen fra Danmark,
norske Per Karang, Hans-Kristian Kjos Sørensen og Javid Afsari Rad,
Toni Iordache fra Romania,
moldovske Sandu Sura,
Jeno Lisztes i Roby Lakatos-ensemblet, samt
klezmer-«far» Joseph Moskowitz.

Interessen for instrumentet er manifestert i «Cimbalom World Association» som ble etablert i Ungarn (1991) oghar biannuale kongresser, samt medlemmer fra over tretti land.

## Referanser


## Eksterne lenker
* 
*
Førre kirke

**Førre kirke** (Førre kyrkje) er en langkirke fra 1893 i Tysvær kommune, Rogaland fylke.

Byggverket er i tømmer, har 320 plasser og ligger i tettstedet Førre innerst i Førresfjorden.

## Referanser


## Litteratur
* 

## Eksterne lenker
* 
* Førresfjorden menighet om Førre kirke
* 
*Informationen zur Jehmlich Orgel
Think Pink

***Think Pink*** er et musikkalbum av The Fabulous Poodles, utgitt på Blueprint i 1980.

## Sporliste
# «Man With Money»  (P. & D. Everly) 
# «Bionic Man» (de Meur/Parsons) 
# «Any Port in a Storm» (de Meur/Burrows) 
# «(Hollywood) Dragnet» (de Meur) 
# «Bike Blood» (de Meur/Parsons) 
# «Cossack Cowboy» (de Meur/Parsons) 
# «Anna Rexia» (de Meur) 
# «You Wouldn't Listen» (de Meur) 
# «Suicide Bridge» (de Meur/Parsons) 
# «Pink City Twist» (de Meur/Valentino) 
# «Vampire Rock» (de Meur/Parsons)

## Om albumet
*Produsert av Muff Winwood.
*BLUP 5001. Også på CZBLU 5001.
*Fab Poos Fan Club: Jane Pawluk, 9 Hillgate Street, London W8
Nedstrand kirke

**Nedstrand kirke** (Nedstrand kyrkje) er en langkirke fra 1868 i Tysvær kommune, Rogaland fylke.
Nedstrand kirke ble vigslet 15. juli 1868. Kirken er basert på arkitekt Linstows standardtegninger for en *normalplan* for kirkebygg fra 1829. Kirken har mange av grunntrekkene fra Linstow, men arkitekt Conrad Fredrik von der Lippe sto ganske fritt i sin utforming. De samme tegningene er senere lagt til grunn ved oppføringen av Leveld kirke, Torpo kirke og Ål kirke.

Byggverket er i tømmer og har 400 plasser.

Altertavlen i Stavanger-renessanse er malt av Peter Reimers, inventar  av Thomas Snekker er fra 1600-tallet, og det finnes en gapestokk.

## Referanser


## Litteratur
* 
* Jan Brendalsmo: Kildegjennomgang. Middelalderske kirkesteder i Rogaland (Riksantikvaren, 2016), s. 122–123

## Eksterne lenker
* 
* 
* Nedstrand menighet om Nedstrand kirke
His Master’s Choice

***His Masters Choice*** er et samlealbum av The Fabulous Poodles, utgitt på Sequel i 1995.

## Sporliste

# «Mirror Star»
# «Workshy»
# «Bionic Man»
# «'B' Movies»
# «Toy Town People»
# «Pinball Pin Up»
# «You Wouldn't Listen»
# «Stomping on the Cat» 
# «Mr. Mike» 
# «Cherchez La Femme» 
# «Talkin' Trash»
# «Rum Baba Boogie»
# «When the Summer's Thru»
# «Rosie Pink»
# «Man With Money»
# «Bike Blood»
# «Chicago Boxcar (Boston Back)»
# «Anna Rexia»
# «Suicide Bridge»
# «Pink City Twist»
# «Vampire Rock»

## Om albumet
*Produsert av Muff Winwood og John Entwistle.
*NEM CD 697.

## Eksterne lenker
Skjoldastraumen kirke

**Skjoldastraumen kirke** er en langkirke fra 1910 i Tysvær kommune, Rogaland fylke.

Byggverket er i tre og har 295 plasser.

## Referanser


## Litteratur
* 

## Eksterne lenker
* 
* Nedstrand menighet om Skjoldastraumen kirke
*
Fox Entertainment Group

**Fox Entertainment Group** er et amerikansk underholdningskonsern som eier filmstudioer og kringkastningsvirksomheter. Konsernet eies i sin helhet siden 12. mars 2005 av mediekonglomeratet 21st Century Fox, kontrollert av Rupert Murdoch. Også før denne overtakelsen hadde Murdoch en vesentlig eierandel i selskapet. 

Selskapet har sitt navn etter William Fox, født Wilhelm Fuchs, som grunnla det opprinnelige Fox Film Corporation.

## Divisjoner

### Filmed Entertainment
*Fox Studios
**Fox Studios Australia
**Baja
**Los Angeles
*20th Century Fox
**20th Century Fox Television
**20th Century Fox Español
**20th Century Fox International
**20th Century Fox Home Entertainment
*Fox Searchlight Pictures
*Fox Television Studios

### Television Stations
*Fox Television Stations Group

### Television Broadcast Network
*Fox Broadcasting Company
*Fox Sports Australia
*FOXTEL
*My Network TV

### Cable Network Programming
*Fox Sports Net (50% med Cablevision, eier mange lokale FSN-stasjoner)
*Fox Movie Channel
*Fox News Channel
*Fox Reality
*Fuel TV
*FX
*National Geographic Channel (med National Geographic Society)
*Speed Channel
*Fox Latin American Channel
**Canal Fox
**Canal FX
**Canal Fox Reality
**Canal Fox Sports
**Canal Fox Life
**Canal National Geographic Channel
*Big Ten Network (minoritetseier)

## Eksterne lenker
*
Accrington

**Accrington** (lokalt forkortet til *Accy*) er en by i det administrative distriktet Hyndburn (borough) i Lancashire i England. Det ligger omtrent 6&nbsp;km øst for Blackburn, 10&nbsp;km vest for Burnley, 21&nbsp;km øst for Preston, 32&nbsp;km nord for sentrum av Manchester, og er lokalisert ved den rørlagte elven Hyndburn (som har gitt navn til distriktet). Ved folketellingen i 2011 hadde byen en befolkning på  innbyggere, kun en svak økning fra  innbyggere i 2001. Det urbane området inkluderer også landsbyene Church, Clayton-le-Moors, Great Hartwood og Oswaldtwistle, og befolkningstallet for dette området var på i overkant av 80 000.

Accrington var tidligere et sentrum for maskinell industri av bomull og tekstiler. Den var også kjent for å framstille den hardeste og mest sammenpressede mursteinen i verden, *accringtonmurstein*, eller *nori* (*IRON*, «jern», stavet baklengs), blant annet benyttet for byggingen av den amerikanske skyskraperen Empire State Building og for fundamentet av Blackpooltårnet. I byen er også kunstgalleriet Haworth Art Gallery som har Europas største samling av tiffanyglass. Byens fotballag er Accrington Stanley FC.

## Historie
Navnet antas å være en forvanskning av *acorn-ring-town* («Kongle-/nøtteringbyen»), en referanse til at byen inntil den industrielle revolusjon var omgitt av eikeskog.

Tekstilindustrien var lenge viktig for byen, og mange var ansatt på tekstilmøller og fargeverk. Arbeidsforholdene var dårlige, og det var regelmessig konflikter mellom ansatte og arbeidsgivere. Den mest omfattende konflikten var «Plugopptøyene» i 1842, da en generalstreik spredte seg fra by til by i området. En del mål ble oppfylt, men de streikende nådde ikke helt frem med sine krav. Streiken kom i tilslutning til chartistbevegelsen.

I 1878 ble byen et eget distrikt, men ved lokalstyrereformen i 1974 ble den innlemmet i Hyndburn.

## Kultur og idrett

Byens fotballag er Accrington Stanley FC. Klubben har ofte blitt trukket frem som et eksempel på britisk pågangsmot til tross for at det er lite håp om å lykkes. Den gikk i 1921 inn i Football League, men i 1962 måtte den trekke seg og i 1965 ble klubben nedlagt. Den ble startet opp på nytt i sesongen 1968/1969, og nådde Conference National i 2003 og kom inn i Football League igjen i 2005. Klubbens hjemmebane er Fraser Eagle Stadium.

Den tidligere klubben Accrington FC var en av de tolv grunnleggerne av Football League i 1888, men de falt ut allerede i 1893 og ble nedlagt kort tid etter på grunn av økonomiske problemer. Accrington er en av de få byene som har den tvilsomme ære å ha fått to lag slått ut av ligafotball.

## Referanser


## Litteratur
* Turner, William (1998): *Pals: the 11th (Service) Battalion (Accrington), East Lancashire Regiment*. Barnsley, South Yorkshire: Pen & Sword, ISBN 978-0-85052-360-7

## Eksterne lenker
* 

* Hyndburn Borough Council
Per Frydenlund

**Per Johan Frydenlund** (født 3. desember 1958 i Oslo) er en norsk jazzmusiker (saksofon, trommer og gitar/banjo), kjent fra flere innspillinger.

Frydenlund er mest kjent som gitarist i Barajazz (1979–1980) og Hot Club de Norvège (1979–2016),
men har også spilt i Christiania Jazzband (1974–1996), Ytre Suløens Jassensemble (1978), Canal Street Jazzband (1978–1980), Løver og Tigre (1983),
Vieux Carré Jazzband (1982–1987), Norske Rytmekonger (1984–1994), Christiania 12 (1992–1996), Mississippi Jazzband (1995–) og Frydenlunds Jazzbryggeri.  Han har medvirket på utgivelser med Morten Gunnar Larsen, Svein Sundby, og i den senere tid vært mye med Oslo String Swing Artillerie.
Frydenlund ga ut *Gitar, sax, gitar og bass* med Svein Gusrud/Jon Larsen/Peter Opsvik (Hot Club Records, 1983)
samt soloplatene *Ut av skapet* (Spinner Records, 1996)
og *Alene dans* (Hot Club Records, 1998).

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Tysvær kirke

**Tysvær kirke** eller **Tysvær kyrkje** er en langkirke fra 1852 i Tysvær kommune, Rogaland fylke reist etter tegninger av Hans Ditlev Franciscus von Linstow.
Byggverket er i tømmer og har 450 sitteplasser.

Kirken har en kleberstensfont fra ca.1100 og altertavle med motivet «Jesus og Emmausdisiplene» malt av Ole Frøvig. 

Kirken har vernestatus som automatisk listeført kirke.

## Noter


## Referanser


## Litteratur
* 
* Jan Brendalsmo: Kildegjennomgang. Middelalderske kirkesteder i Rogaland (Riksantikvaren, 2016), s. 120–121

## Eksterne lenker
* 
*
Barnet

**Barnet** kan vise til:

* Barnet (distrikt), bydel i London.
* Barnet (London), sted i London (også kalt High Barnet og Chipping Barnet).
* Barnet (film), belgisk film fra 2005.
* Barnet FC, engelsk fotballklubb.
Barnet (London)

**Barnet**, også kjent som **High Barnet** eller **Chipping Barnet**, er et område i bydelen Barnet i London. Den regnes fortsatt som en markedsby, men har blitt innlemmet i London og regnes som en forstad. Chipping Barnet (som også er navnet på valgkretsen) henviser til tilstedeværelsen av marked, men stedet henvises ofte til kun Barnet. Markedet ble dannet på slutten av 1100-tallet. Dens byutvikling har oppstått via en bosetning med røtter tilbake samme tidsrom. Stedet ligger omkring 17 km nord-nordvest for Charing Cross, øst for Borehamwood, vest for Enfield, og sør for Potters Bar. Barnet er et av de byområdene i London som ligger høyest oppe og hvor byens sentrum har en høyde på 130 meter.

## Historie
Stedsnavnet Barnet er avledet fra en gammel bosetning, nedtegnet som *Barneto* ca. 1070, som *Barnet* i 1197, *La Barnette* i 1248, og har betydningen «land ryddet ved brenning», fra angelsaksiske *bærnet*, referering til ryddingen av dette en gang tette skogsområdet i gammel tid.

Stedet er kjent for slaget ved Barnet i 1471, der yorkistene ledet av Edvard IV drepte Richard Neville, 16. jarl av Warwick og hans bror John Neville, 1. marki av Montagu. 

Det er også kjent for et hestemarked som går tilbake til 1588, da Elizabeth I gav et charter til godsherren som tillot to markeder i året. På cockney-slang betyr *barnet* «hår», en referanse til hestehår.

Byen var et verdslig sogn i Hertfordshire, og i 1894 ble den et eget distrikt. Ved opprettelsen av Stor-London i 1965 ble den overført til distriktet Barnet. 

## Kommunikasjon

High Barnet undergrunnsstasjon betjener Northern-linjen. 

## Referanser


## Eksterne lenker

* The Barnet Society
* Barnet, en guide til Old Hertfordshire
Nero Claudius Drusus Germanicus

**Nero Claudius Drusus Germanicus**, født **Decimus Claudius Drusus**, ofte kalt **Drusus**, **Drusus I**, eller **Drusus den eldre** (38 f.Kr.-9 f.Kr.) var den yngste sønnen til Livia, konen til Augustus, og hennes første ektemann Tiberius Claudius Nero, og var derfor en patrisisk claudier på begge sidene. Han var også bror til keiser Tiberius, far til keiser Claudius og general Germanicus, farfar til keise Caligula og morfar til keiser Nero.

Drusus giftet seg med Antonia Minor, datter til Markus Antonius og Augustus' søster, Octavia Minor og det er sagt at han var svært trofast mot henne. Deres barn var Germanicus, Claudius, en datter ved navn Livilla, og minst to andre som døde som barn. Antonia giftet seg aldri på nytt etter at Drusus var død på tross av at hun levde nesten femti år etterpå.

Drusus ledet den første store romerske invasjonen på den andre siden av Rhinen startet erobringen av Germania. Han ble dermed den første romerske general som nådde elvene Weser og Elben.

I 12 f.Kr. ledet han et felttog i Germania og underla seg sigambrerne. Senere samme år ledet han en flåteekspedisjon i Nordsjøen og underla seg bataverne og friserne og bekjempet chaukerne ved munningen av Weser. De to neste årene førte han kamper og overvant flere germanske stammer, inntil han i 9 f.Kr. døde etter en rideulykke.

Drusus skal ha vært en dyktig militær leder. Hans død forsinket romernes ekspansjon mot nord som endte med det katastrofale nederlaget i slaget ved Teutoburgerskogen i 9 f.Kr. Han var populær blant sine soldater som også reiste en minnestein til hans ære.

## Referanser
Utsira kirke

**Utsira kirke** er en laftet langkirke fra 1785 i Utsira kommune i Rogaland. Ved en ombygging i 1870 fikk kirken ny altertavle og døpefont. I 1954 fikk kirken tårn, våpenhus og sakristier. Kirken har 100 plasser.

Det er kirkegård ved kirken samt noen hundre meter lenger sør.

## Referanser


## Litteratur
* 

## Eksterne lenker
* 
*
Imsland kirke

**Imsland kirke** er en langkirke fra 1861 i Vindafjord kommune, Rogaland fylke.

Byggverket er i tre og har 260 plasser. Kirken ligger på nordsiden av Vindafjorden.

## Referanser


## Litteratur
* 

## Eksterne lenker
* 
* 
* Vindafjord kommune
* Jan Brendalsmo: Kildegjennomgang. Middelalderske kirkesteder i Rogaland (Riksantikvaren, 2016), s. 142–143
IBAMA

**IBAMA -Instituto Brasileiro do Meio Ambiente e dos Recursos Naturais Renováveis**

IBAMA er en brasiliansk miljøvernmyndighet. IBAMA arbeider for å forhindre den grove ulovlige hogsten som foregår i regnskogen i Amazonas. IBAMA har store problemer med bestikkelse av tjenestemenn, og den stadig hardere kampen mot ulovlig tømmerdrift.
Sandeid kirke

**Sandeid kirke** er en langkirke fra 1904 på Sandeid i Vindafjord kommune, Rogaland fylke.

Byggverket er i tømmer og har 230 plasser.

Adkomst til stedet er via fylkesvei 514 og fylkesvei 742/fylkesvei 46.

## Tidligere kirker
Sandeid har hatt kirke siden middelalderen. De tidligere kirkene sto på Sandeid middelalderkirkegård noen få hundre meter sørøst for den nåværende. En utvidet stavkirke ble avløst av en tømmerkirke i 1814. Denne ble revet i 1906.


Sandeid gamle kirke T242 01 0002.jpg|Kirken fra 1814
Sandeid gamle kirke T242 01 0003.jpg|Interiør i kirken fra 1814
Sandeid gml kirkegård.jpg|Sandeid gamle kirkegård


## Referanser


## Eksterne lenker
* 
*
Klezmer

**Klezmer** er en instrumental musikktradisjon knyttet til jødisk kultur. Navnet kommer fra jiddisch כּלי־זמיר og hebraisk *kelé-zèmer* כלי זמר (instrument-sang, flertall: *klezmórim*).

Formen utviklet seg fra sekulær musikk, dokumentert først i det 15. århundre, og bestod av et repertoar av dansemusikk (ringdans i økende fart) for bryllup og fest, med tekster på jiddisch, ofte i samspill med romafolket (*lăutari*). Besetningen (*klezmer-kapelje*) spiller fiolin, cello, kontrabass, treblås (fløyte, klarinett), trombone, rytmeinstrumenter, og der mulig, etterligner de manglende vokalister.

Det var Josef Gusikov som introduserte det til konsertsalene i Europa med sin cimbalom-lignende xylofon (1845). Der Felix Mendelssohn var positiv, var Liszt svært negativ.  I USA fikk sjangeren jazz-tilsnitt gjennom 1920-tallets Dave Tarras og Naftule Brandwein, og inspirert komponister som Leonard Bernstein, Aaron Copland og George Gershwin (som i klarinettåpningen på Rhapsody in Blue). Russiske Dmitrij Sjostakovitsj brukte klezmer i sine pianotrioer (1940 og 1944).

Etter forbudstid (1930–1991) har ukrainske band som Kharkov Klezmer Band nådd internasjonal status.
I nyere tid har den amerikanske saxofonisten John Zorn bidratt massivt til å forny klezmertradisjonen både gjennom egne komposisjoner og innspillinger og gjennom sitt idealistiske plateselskap Tzadik. Under fanen Radical Jewish Culture har Zorn gitt ut klezmer inspirert musikk fra innovative artister som David Krakauer, Rabinical School Dropouts og Cracow Klezmer Band.

I Norge er utøvere som Gjertrud Øklands sigøynerensemble, Bente Kahan, Urban Tunélls Klezmerband og Goylem Space Klezmer. Svenska Klezmerföreningen avholder ukentlige jamsessions på Café Klezmer (Skeppsholmen i Stockholm).

## Referanser


## Eksterne lenker
* 
* Ot Azoj Klezmer Band
* Goylem Space Klezmer
Nordahl Rolfsen

**Johan Nordahl Brun Rolfsen** (1848–1928) var en norsk forfatter og pedagog.

Rolfsen skrev *[[Lesebok for Folkeskolen]]*, som var det mest brukte læreverket i sin tid. Fra 1892, da den første kom ut, og fram til midten av 1950-tallet ble den trykt i mer enn 8 millioner eksemplarer. 

Rolfsen samlet en mengde barne- og ungdomslitteratur av flere forfattere for å gjøre det mer tilgjengelig, og han utga egne fortellinger og sanger. I syv år redigerte han *Illustreret Tidende for Børn* (1885–1894), hvor han la vekt på å presentere norsk litteratur for barn, ofte ledsaget av gode illustrasjoner.

Rolfsens *Illustrerte verdenshistorie* ble til hans store skuffelse aldri den folkeboken i Norge som han hadde håpet på. I Danmark ble den derimot populær, i likhet med de første utgavene av leseboken hans; og den danske forfatteren Martin A. Hansen mintes hvordan han kløv opp i et poppeltre som tiåring, og deroppe leste seg gjennom Rolfsens verdenshistorie, en verden han ellers ikke ville kjent til.Martin A. Hansen: «Verdensromanen», *Vølven og jomfruen og andre essays*, Fakkel-bok, Gyldendal, 

## Se også
Rolfsen (slekt)

## Bibliografi
Et utvalg av utgivelser:
* 1870 *Fru Ida Hanssen*
* 1874 *Under Sneen* (Vers og Prosa) 
* 1880 *En valkyrie* (skuespill i fire akter)
* 1883 *Prolog ved Holbergsbazarens aabning*
* 1884 *Fødselsdags-Kalender med citater af nordiske og fremmede forfattere* 
* 1886 *Norske Digtere*
* 1887 *Sangene af Nordlandstrompeten* 
* 1888 *Da jeg var gut – tre Fortællinger* 
* 1888 *Vore Fædres Liv – Karakterer og Skildringer fra Sagatiden* 
* 1889 *Prøver af en ny læsebog for den norske folkeskole* 
* 1890 *Svein Uræd – eventyrkomedie i fem Akter* – tonesatt av Ole Olsen og uroppført på Centralteatret samme år 
* 1892 *[[Læsebog for Folkeskolen]]*  
* 1893 *Læsebog for Folkeskolen* 
* 1894 *Billedbog – Barnevers med billeder* 
* 1894 *Middelskolens forberedelsesklasser* (smaaskolen) 
* 1894 *Lesebog for middelskolen 1894*
* 1884 *Kantate ved Holbergs monumentets afsløring* 
* 1895 *Fremmede eventyr for norske børn*

## Sangtekster
* Kveldssang for Blakken (Fola fola Blakken) Melodi av Edvard Grieg
* Hører jeg Sangen klinge,  (Oversettelse av Heinrich Heines tekst)
* Havet (tonesatt av Edvard Grieg)
* De norske fjell (tonesatt av Edvard Grieg)
* Fedrelandssalme (tekst etter Runeberg ved Nordahl Rolfsen)
* Milde Jesus, dine hender (oversettelse av Frans Michael Franzéns tekst til Jean-Jacques Rousseaus melodi, Norsk salmebok 2013 nr. 582)

## Referanser


## Eksterne lenker
* Fola fola Blakken en biografi om Nordahl Rolfsen ISBN 978-82-7694-066-4
* Brev til/fra Nordahl Rolfsen
* Dagbladet kultur
Mansiri Himal

**Mansiri Himal** (også **Manaslu Himal** eller **Gorkha-massivet**) er en mindre fjellkjede i Gorkha-distriktet i Nepal. Den er en del av Himalaya, og ligger mellom Marsyangdi-elven i vest, og Burhi (Budhi) Gandaki-elven i øst, omtrent 100 kilometer nord for Katmandu. Mansiri Himal ligger mellom de store fjellkjedene Annapurna Himal (i vest) og Ganesh Himal (i øst).

Hovedtopper i Mansiri Himal er Manaslu (8&nbsp;163 moh.), Himalchuli (7&nbsp;893 moh.) og Ngadi Chuli (7&nbsp;871 moh.).

Mansiri Himal er karakterisert av sin voldsomme høyde i forhold til det omkringliggende landskapet. Fjellkjeden reiser seg 7000 meter fra bunnen av Marsyangdi-dalen mindre enn 30 kilometer unna.
Skjold kirke (Vindafjord)

**Skjold kirke** (Skjold kyrkje) er en åttekantet kirke fra 1999 som ligger i Skjold i Vindafjord kommune, Rogaland fylke.

Kirken er tegnet av Nils A. Vikanes og oppført i mur. Den har 400 sitteplasser.

Per Odd Aarrestad står bak kunsten i det han kaller ei «oppstandelseskirke». Alterskapet har oppstandelsesmotiv i rødt og gull. Når skapet er lukket, ser en Kristus korsfestet.

## Tidligere kirker

Skjold har hatt kirke siden middelalderen. En stavkirke ble avløst av en tømmerkirke ca. 1641. Denne ble enten grundig ombygget eller avløst av en ny kirke i 1768. En langkirke fra 1887 ble påtent og brant ned til grunnen 13. september 1992. Denne kirken hadde 750 sitteplasser og tre sammenhengende gallerier. Varg Vikernes ble dømt for brannstiftelsen sammen med flere andre forhold. Vikernes ble dømt til å betale erstatning for de materielle skadene.

## Referanser


## Litteratur
* 

## Eksterne lenker
* 
* Vindafjord kirkelige fellesråd
* Vindafjord Kommune
*
Verdens vanndag

**Verdens vanndag** eller **vannets dag** er en FN-dag som markeres den 22. mars hvert år for å skape oppmerksomhet om mangel på rent drikkevann. Dagen ble først formelt foreslått i Agenda 21 fra FNs konferanse for miljø og utvikling i Rio de Janeiro i 1992 og deretter vedtatt av FNs generalforsamling samme år. Verdens vanndag har siden blitt markert årlig siden 1993.

## Se også
* Liste over FN-dager

## Eksterne lenker
* 
*  World Water Day, FN
* Verdens vanndag , FN-sambandet
Dannemann

**Dannemann** eller **dannemand** (**dannekvinne** om en kvinne) er en gammel betegnelse som blant annet fantes i norsk lovverk, som beskrivelse av en aktverdig og pålitelig *(dannet)* person.

På 1600-tallet omtalte folk hverandre som «dannemenn» og «dannekvinner», av norrønt *dándi* (= dugende). Ved ekteskapsinngåelsen skulle mannen foran presten love å oppføre seg som en «dannemann» mot sin kone. 

Da fogden på Bergenhus fengslet en kvinne for trolldom i 1576, «gjorde hun sin døl», dvs. skaffet medsvergere som avla ed på at hun var troverdig. Med 11 «uberyktede dannekvinner» og selv tolvte «gjorde hun sin døl» etter Norges lov og ble da frifunnet, stadfestet av herredagen i 1578. 

Da Magdalena Gestdatter stevnet sin ektemann inn for kapittelretten i Stavanger i 1598, viste hun til hans dårlige oppførsel mot henne og barna, «som ingen dannemann sømmer».  

## Andre benevnelser
* Gammelnorsk og gammeldansk: *donde, dondemand, dandaman.*
* Islandsk: *dándismaður.*

## Bruk
I Christian Vs lovbok (1. bok, kap. 19 – *«Om Arrest og beslag»* , pkt. 1 ) står for eksempel:

*«Arrest skal giøres ved Rettens Betiente og Kongens Foged, eller om de ikke ere tilstæde, ved tvende Dannemænd».* 

## Referanser
Vats kirke

**Vats kirke** (Vats kyrkje) er en langkirke fra 1855 i Vindafjord kommune, Rogaland fylke. Kirka ligger sentralt i bygda Nedre Vats ved enden av Vatsvannet. Det har vært to kirker her tidligere. 

Den forrige kirken ble reist rundt 1640, og den før den igjen var Vats stavkirke. Gamlekirken ble revet og materialene solgt på auksjon da denne kirken sto ferdig i 1855. Altersølvet, kirkeklokkene, lysekronen og en del annet inventar ble imidlertid flyttet over til den nye kirka. Altertavlen har blitt restaurert og satt inn igjen i kirken. Orgelet i kriken er eldste kirkeorgelet i bruk i Stavanger bispedømme. Byggverket er i tre og har 534 plasser.

## Referanser


## Eksterne lenker
*
Hotell Oslo

***Hotell Oslo*** er en norsk miniserie som gikk på NRK1 vinteren 1997.  Regi er ved Karin Julsrud. Hovedrollen spilles av Kåre Conradi.

Magne Furuholmen og Kjetil Bjerkestrand laget musikken og ble for den tildelt Edvard-prisen 1998 i klassen annen kunstart. Hotel Oslo (album) ble utgitt på CD i 1997.
 
Serien var en nordisk samproduksjon og ble vist på TV både i Norge, Sverige, Danmark, Finland og Island.

## Handling
Hotell Oslo handler om seks relativt unge mennesker som, med forskjellig motiv, møtes på det falleferdige Hotell Oslo. Med tilbakeblikk på personenes historier spinner serien en rekke tråder som til slutt griper inn i hverandre.

## I rollene

### Hovedroller:

* Kåre Conradi –  Kjetil
* Helle Fagralid –  Jette
* Ove Christian Owe –  Max
* Alda Sigurðardóttir –  Vigdis
* Kim Sulocki –  Bengt
* Reidar Sørensen –  BC

### Andre roller:
*Turid Balke – Fru Pessonen 
*Eindride Eidsvold –  Carl
*Laila Goody –  Sara
*Jan Grønli –  Jon
*Knut Haugmark –  Erlend
*Camilla Strøm Henriksen – kvinnelig toller 
*Bjarte Hjelmeland –  Ove
*Trini Lund – fengselsvakt 
*Bernhard Ramstad – operamann 
*Frank Robert – advokat 
*Grethe Ryen – Mariannes mor 
*Toni Usman – reisebyråmann 
*Stine Varvin –  Marianne (as Stine Hoel Varvin)

## Referanser


## Eksterne lenker
*Intro (YouTube)
Vikedal kirke

**Vikedal kirke** (**Vikedal kyrkje**) er en langkirke i senempire fra 1881 i Vikedal i Vindafjord kommune, Rogaland fylke. Kirken ble reist etter typetegninger av arkitekt Jacob Wilhelm Nordan. Byggverket er i tre og har 400 sitteplasser.

## Interiør

### Altertavlen
Altertavlen er nok kirkens største klenodium. Tavlen er et verk fra 1654. Det har blitt hevdet at altertavlen er skåret av Thomas Snekker, som var en av de sentrale kunstnerne i Rogaland i Stavangerrenessansen. Samtidig skal Thomas Snekker ha levet til omkring 1640. I boken *Stavangerrenessansen i Rogalands kirker* skriver kunsthistorikeren Robert Kloster at mesteren bak altertavlen fra 1664 i Søgne gamle kirke «utvilsomt må være et arbeide av samme snekker som gjorde altertavlen i Vikedal kirke 1654». Kloster skriver utførlig om Thomas Snekkers virke, og navngir og tidfester en rekke andre altertavler som Thomas har utført, blant annet basert på regnskaper fra tiden. I forbindelse med altertavlene i Vikedal kirke og i Søgne gamle kirke nøyer Kloster seg imidlertid med å slå fast at de begge må være skåret av samme treskjærer, samt at altertavlen i Søgne dermed viser at håndverkere fra Rogaland også utførte arbeider i sørlandskirker.

Altertavlens midtpartiet fremstiller Jesus på korset, på den ene siden er Johannes og på den andre Peter. På den øverste delen ser man Frelserkongen.
Altertavlen ble restaurert i 1902.

### Prekestolen og døpefonten
Av øvrig inventar er prekestolen i tre fra 1881, og døpefonten – som også er i tre – fra 1950.

### Orgler
Kirken har et mekanisk pipeorgel av Eystein Gangfløt fra 1981, i tillegg til et av Olsen Jørgensen fra 1917.

## Kirkeklokkene
Kirken har to klokker i tårnet, den ene er fra 1300-tallet og den andre fra 1914 fra Olsen Nauen Klokkestøperi.

## Tidligere kirker
Det har vært kirke i Vikedal siden middelalderen. De tidligere kirkene stod lenger sørvest. Middelalderkirken (trolig en stavkirke) ble avløst av en tømmerkirke i 1670. Denne ble revet et par år etter at dagens kirke ble tatt i bruk.

## Referanser


## Litteratur
* 

## Eksterne lenker
* 
* 
* Jan Brendalsmo: Kildegjennomgang. Middelalderske kirkesteder i Rogaland (Riksantikvaren, 2016), s. 138–139
Farnes kirke

**Farnes kirke** (**Farnes kyrkje**) er en modernistisk arbeidskirke i teglstein konstruert i en rektangulær form, fra 1970 i Øvre Årdal, Årdal kommune i Vestland fylke.  Arkitekt for kirken var Per Solemslie ved arkitektfirmaet Arnstein Arneberg. 

Antall sitteplasser varierer i kildene, Kirkebyggdatabasen oppgir 648 og Fylkesarkivet i Sogn og Fjordane 700 sitteplasser.

Farnes kirke ble vigslet av biskop Per Juvkam 12. april 1970. Den brukes av Øvre Årdal menighet som er en del av Årdal fellesråd, Sogn prosti i Bjørgvin bispedømme.

Kirkegården nord for kirken ble tatt i bruk i 1898 og utvidet i 1959. I 1985 ble en ny kirkegård lenger vest tatt i bruk.

## Referanser


## Eksterne lenker
* «Farnes kyrkje» i Norges kirker
* «Kyrkjer i Årdal» i NRKs fylkesleksikon for Sogn og Fjordane (nå Allkunne.no)
*
Hotell (TV-program)

***Hotell*** er et norsk underholdningsprogram med Turid Øversveen og Øystein Bache som ble sendt direkte på NRK vinteren 1990. Programmet gikk lørdagskveldene og strakk seg over det meste av kvelden. I tillegg hadde Gerhard Helskog en debattsekvens og Arne Hjeltnes faste humorinnslag som «Ærlige Arne» (han hadde et skjult kamera-stunt der han omorganiserte en av hotellets heiser som et toalett, hvorpå han lot som han satt på do til forskrekkelse for tilfeldige gjester som skulle ta heisen). Rune Gokstad hadde også noen innslag, mens Otto Jespersen og Jens Brun-Pedersen spilte rollene som «Bjarne og Gunnar». 

Sendingene gikk fra SAS-hotellet i Oslo, noe som skapte kritikk og påstander om snikreklame.

## Innhold
*Hotell* består av flere sekvenser. Delen som ble kalt «Lobby» kom etter en times sending, og etter den fulgte «Video-Vinduet». Til slutt kom «Nattklubb» som er debattsekvensen. Den britiske komiserien *[[Hotell i særklasse]]* ble sendt midtveis i programmet.

## Referanser


## Eksterne lenker
*
Askvoll kirke

**Askvoll kirke** (**Askvoll kyrkje**) er en langkirke fra 1863 i Askvoll kommune i Vestland fylke.

Byggverket er i tømmer, har 450 plasser og er i basilikastil. Arkitekt for kirken var kunstneren Anders Askevold. Han har også malt altertavlen som viser Jesus i bønn i Getsemane. Altertavlen ble opprinnelig malt til den forrige kirken og ble berget ut da denne brant ned i 1862.

Den nåværende kirken er den fjerde kjente i bygden. Den første var en stavkirke som trolig sto på stedet som nå kalles Kyrkjebakken og som først er nevnt i kildene i 1306. Den andre kirken ble bygd i 1604, og var en tømret kirke som sto til 1859, da den ble erstattet av en korskirke som bare fikk stå tre år før den brant ned etter lynnedslag.

## Referanser


## Se også
* Askvoll gamle kirke

## Litteratur
* 
* 

## Eksterne lenker
* 
* 
* Arkivverket: Prestegjeld og sogn i Sogn og Fjordane
* Kart fra 1979 som viser sognegrenser Digitalarkivet
Jåttå holdeplass

**Jåttå holdeplass** var et provisorisk stoppested på Jærbanen, 6,5 kilometer fra Stavanger og 8,28 km fra Sandnes. Den åpnet i 2004 og ble brukt i forbindelse med fotballkamper og andre arrangementer på Viking stadion for å betjene trafikk til og fra Stavanger og Sandnes. I 2007 begynte en del av lokaltogene å stoppe regelmessig på holdeplassen ettersom Jåttå videregående skole åpnet høsten 2007. November 2007 ble holdeplassen tatt ut av bruk for arbeid på sporet og den nye Jåttåvågen holdeplass.

## Referanser
Plutselig landligge

***Plutselig landligge*** er en novellesamling av Øystein Lønn fra 2006. 

Det er hans 16. bok på 40 år og inneholder fem noveller: 
*«Greyhounds»
*«Bandy»
*«Det må bare fortsette»
*«Plutselig landligge»
*«Fem dager med Thomsson»

Boka er utgitt på Gyldendal, med ISBN 978-82-05-35933-8. Boka var nominert til Sørlandets litteraturpris 2007.

## Eksterne lenker
* Anmeldelse i Fædrelandsvennen
* Anmeldelse i Dagbladet
Roy Z

**Roy Z** er gitarist, komponist og produsent, mest kjent fra å ha jobbet med Bruce Dickinson fra Iron Maiden og Rob Halford fra Judas Priest. Hans virkelige navn er Roy Ramirez, men han skiftet etter hvert etternavnet om til det motsatte, nemlig Zerimar. Men han blir altså bare kalt Roy Z.

## Eksterne lenker
*